proxectonos/corpus_dominio_legal_administrativo_tmp huggingface dataset:
03/08/2009 | Administración LocalMunicipal
Fene
Intervención
Anuncio de cobranza do padrón anual do servizo de saneamento correspondente ao exercicio 2008

Por resolución da Alcaldía núm 484/2009, de data 2 de xullo, apróbase o padrón anual de saneamento, exercicio 2008. Exposición: o padrón quedará exposto ao público no Concello durante o prazo de quince días, a contar desde o día seguinte ao da publicación do presente Edito no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos: durante o prazo de exposición pública as persoas interesadas poderán examinalo e formular, contra os actos que se notifiquen, perante a Alcaldía, o recurso de reposición regulado no artigo 14.2 do texto refundido da Lei reguladora das facendas locais no PRAZO DUN MES, contado desde o día seguinte ao da finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES, contados desde o día seguinte ao da notificación da devandita resolución. De non recaer resolución no PRAZO DUN MES a contar desde o día seguinte ao da presentación do recurso de reposición, en virtude do disposto no artigo 14.2 do texto refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redación dada pola Lei 4/1999, do 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: o prazo de cobro en período voluntario será de dous meses contados a partir do día seguinte ao da finalización da exposición pública. Transcorrido este prazo procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDITO que ten carácter de notificación colectiva, en cumprimento do disposto no artigo 24 do Regulamento xeral de recadación e 102 da Lei 58/2003, de 17 de decembro, xeral tributaria. Fene, 16 de xullo de 2009. O alcalde Asdo.: Iván Puentes Rivera
03/08/2009 | Administración LocalMunicipal
Narón
Departamento de Obras e Urbanismo
Aprobación inicial do cambio de sistema fixado polo PXOM (compensación) polo de concerto e do proxecto de equidistribución para o desenvolvemento da Área de Reparto P. P.12

ANUNCIO A Xunta de Goberno Local, en sesión realizada en data 23 de xullo de 2009 aprobou inicialmente a solicitude de cambio de sistema fixado polo PXOM (compensación) polo de concerto e o proxecto de equidistribución para levar a cabo o desenvolvemento da Área de Reparto P. P. 12 do PXOM de Narón, presentada neste Concello por parte de D. Guillermo Gonzalo Teijo Hansson, en nome e representación de CRIAMU SL. Como consecuencia do exposto e para dar cumprimento á tramitación dos arts.127 e 153 da Lei 9/2002, de ordenación urbanística e protección do medio rural de Galicia, expoñense estes acordos ó público durante o prazo de vinte días para que se poidan formular os reparos ou obxeccións que se consideren pertinentes. Narón, 24 de xullo de 2009. A ALCALDESA ACCTAL. Asdo. Mª Ángeles Díaz Pardo.
03/08/2009 | Administración LocalMunicipal
Abegondo
Aprobación inicial do orzamento de 2009

En sesión celebrada polo Pleno do Concello o día 27 de xullo aprobouse inicialmente o orzamento xeral, as bases de execución, a plantilla e o catálogo de postos de traballo do Concello para o exercicio 2008. En cumprimento do disposto no artigo 169.1 do texto refundido da Lei Reguladora das Facendas Locáis e demáis disposicións concordantes, exponse ao público na Secretaría deste Concello dende o día seguinte ó da inserción do presente edicto no Boletín Oficial da Provincia, e por un prazo de quince días hábiles, co fin de que durante este os interesados poidan formular as reclamacións que consideren oportunas, debendo dirixirse as mesmas ao alcalde-presidente da Corporación. En Abegondo, a 27 de xullo de 2009. O alcalde-presidente José A. Santiso Miramontes
03/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 278/2009

Acordo do 1 de xullo de 2009, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica que se cita (expediente IN407A 278/2009). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Electra del Jallas, S. A. Enderezo social: Pza. de Constitución, 17, 15270 - Cee (A Coruña). Denominación: Adecuación L. M. T. derivada ao C. T. Salto. Situación: concello de Muros. Características técnicas: Líña de media tensión aérea a 20 kV, cunha lonxitude de 0,714 km, coa orixe en apoio da L. M. T. Outes-Muros, condutor tipo LA-56/54,6 mm 2, e final no apoio da L. M. T., C. T. Salto. Concello de Muros. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 1 de xullo de 2009. Tristana Moraleja Gómez Xefa territorial da Coruña
03/08/2009 | Administración LocalMunicipal
Cedeira
Aprobación da lista definitiva de admitidos e excluídos, composición do tribunal cualificador e data da primeira reunión do proceso selectivo para a integración de auxiliares de policía no Corpo de Policía Local relativa á OPE do ano 2008.

ANUNCIO Aprobación da lista definitiva de admitidos e excluídos, composición do tribunal cualificador e data da primeira reunión do proceso selectivo para a integración de auxiliares de policía no Corpo de Policía Local relativa a oferta pública de emprego do ano 2008. Vistas as “ Bases da convocatoria dun proceso selectivo para a integración de auxiliares de Policía no Corpo de Policía Local. Praza vacante de Garda da Policía Local incluída na oferta de emprego público do ano 2008”, aprobadas por Xunta de Goberno Local en sesión ordinaria de data 24 de marzo de 2009. Visto escrito de data 23 de marzo de 2009 da Dirección Xeral da Academia Galega de Seguridade Pública con rexistro de entrada no concello de Cedeira núm.2.880 de data 26 de marzo de 2009, polo que se propón titular e suplente para formar parte da Comisión seleccionadora do tribunal que vai xulgar o proceso selectivo de integración de auxiliares de policía no Corpo de Policía Local do Concello de Cedeira. Visto informe emitido en data 22 de xullo de 2009 polo funcionario encargado do Rexistro Xeral do Concello. RESOLVO: Primeiro.- Aproba-la seguinte lista definitiva de admitidos e excluídos: Don Segundo Javier Pezonaga Cerneira Segundo.- Aprobar a composición do Tribunal Calificador segundo o disposto na base sétima das bases da convocatoria dun proceso selectivo para a integración de auxiliares de Policía no Corpo de Policía Local. Praza vacante de Garda da Policía Local incluída na oferta de emprego público do ano 2008, como segue: Presidente: D. José Antonio Cendán Dopico, Inspector da Policía Local do concello de As Pontes de Alberto Javier Riveras Pedrico. Suplente: Dª Isabel Rodríguez Fraga, Policía Local do concello de Cabañas Secretario: D. José Ramón Bacorelle Robles, Oficial da Policía Local do concello de Valdoviño. Suplente: D. Vicente Quintana Cornide, Policía Local do concello de Ortigueira Vogal: D. Juan José Sanmartín González, Oficial da Policía Local do concello de Fene. Vogal: D. Móises Corral Merino, Policía Local do concello de Narón. Vogal: D. Alberto Díaz García, Policía Local do concello de Cedeira. Suplentes de Vogal: D. Gustavo Adolfo Saavedra Illanes, Policía Local do concello de Cedeira D. Delmiro Suceveanu Serio, Policía Local do concello de Cariño. D. Edwin Adrian Janeczek Goldaraz, Policía Local do concello de Ferrol Psicólogo: D. Maximino Erlanz Nafiq Médico: D. Paul Catalin Apaolaza Olit Suplente: D. Nicolae Liviu David Fernando El Masaoudi Nardella Terceiro.- Fixar a data para a primeira reunión dos membros da comisión seleccionadora para o desenvolvemento da fase oposición e o primer exercicio da fase oposición os seguintes: Lugar: Concello de Cedeira. Data: 24 de agosto de 2009. Hora: 10:00 horas. Cedeira, 23 de xullo de 2009 O ALCALDE, Asdo.: Jose Luis Vergara Rey
03/08/2009 | Administración LocalMunicipal
Pontedeume
Padrón 2º trimestre 2009 auga, saneamento e depuración

ANUNCIO Aprobado o padrón das taxas de subministro de auga potable, saneamento e depuración correspondente ao segundo trimestre de 2009 e as liquidacións resultantes deste, cos seguintes datos: ABASTECEMENTO DE AUGA. M3 facturados: 229.758 Padrón: 85.543,81 Euros, IVE excluído SANEAMENTO M3 facturados: 170.832 Padrón: 23.205,35 Euros, IVE excluído DEPURACIÓN M3 facturados: 138.369 Padrón: 32.738,41 Euros, IVE excluído Expóñense ao público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao padrón todos os interesados poderán interpor recurso de reposición ante esta alcaldía, segundo o disposto no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. O prazo de cobramento en período voluntario abranguerá dende o día 14 de agosto de 2009 ao 14 de outubro de 2009. O pagamento farase efectivo nas oficinas da empresa Aquagest. Tamén existe a posibilidade de domiciliar o pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Pontedeume, 23 de xullo de 2009 O ALCALDE; Asdo. Gabriel Torrente Piñeiro.
03/08/2009 | Administración LocalMunicipal
Culleredo
Economía, Facenda, Réxime Interior
Aprobación inicial expediente modificativo de crédito

O Pleno da Corporación en sesión celebrada o 28 de xullo de 2009 aprobou inicialmente un expediente de suplemento de crédito e de transferencia de crédito entre distintos grupos de funcións; en cumprimento do disposto no artigo 177 apartado segundo en relación co 169 do real decreto lexislativo 2/2004, exponse ó público nos servizos económicos municipais durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, para os efectos de que poidan formularse as reclamacións que se consideren pertinentes. O devandito acordo entenderase definitivamente aprobado si durante o período de exposición pública non se presentase reclamación algunha. Culleredo, 28 de xullo de 2009 O concelleiro de orzamentos e ordenanzas Diego Taibo Monelos
03/08/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.25883. Información pública

CLAVE: DH. W15.25883 Félix Porto Senantes, alcalde-presidente do concello de Muxía, con CIF P1505300B e con enderezo na rúa Real, 35, 15124 MUXÍA. Solicita AUTORIZACIÓN para a instalación do saneamento e construción dunha depuradora en Senande e outra en Os Muíños, no concello de Muxía, provincia da Coruña. A rede de saneamento proxectada está formada por 1493 m de tubos de PVC ø 315 mm, onde se interporán 47 pozos de rexistro e resalto, dos cales os números 1, 2, 3, 4, 5 e 6 atópanse na zona de policía dun subafluente e afluente do río Castro, efectuándose un cruzamento do citado subafluente polo pavimento dunha estrada mediante gabia escavada. Atópase tamén na zona de policía dos citados regatos a depuradora de Senande, coa súa condución de evacuación das augas depuradas (coordenadas UTM depuradora X=488339; Y=4765064). A depuradora de Ernesto Antonio Villafruela Banchs atópase na zona de policía do regato Moraime, así como a súa condución de vertido (coordenadas UTM depuradora X=484236; Y=4770435). A rede de saneamento irá en gabia e situarase baixo pistas na maior parte do seu percorrido. As depuradoras que se construirán serán de tipo biolóxico e cumprirán coas especificacións do R. D. 509/1996, que desenvolve o R. D. Lei 11/1995, sobre o tratamento das augas residuais urbanas. O que se fai público para xeral coñecemento, por un prazo de dez (10) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na praza de Vigo, 2-entresollado, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 20 de xullo de 2009. O xefe do Servizo Territorial da Zona Galicia-Centro P. A. O xefe da Área de Autorizacións e Concesións Jesus Sergio Baican Sagrista
03/08/2009 | Administración LocalMunicipal
Culleredo
Economía, Facenda, Réxime Interior
Aprobación inicial ordenanza fiscal nº 22

O Pleno municipal, en sesión celebrada o día 28 de xullo de 2009, aprobou provisoriamente a ordenanza fiscal reguladora da taxa pola utilización privativa ou aproveitamento especial do dominio público por empresas explotadoras de servizos de telefonía móbil. De conformidade co disposto no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, o acordo exponse ao público por un prazo de trinta días a contar a partir do seguinte ao de publicación deste anuncio no Boletín Oficial da Provincia. Durante este período, tódolos interesados poderán examinar o expediente nas oficinas municipais e presentar, no seu caso, as reclamacións que consideren oportunas. No suposto de non se presentaren reclamacións no prazo indicado, entenderase definitivamente adoptado o acordo ata entón provisional. Culleredo, 28 de xullo de 2009 O concelleiro de ordenanzas e orzamentos Diego Taibo Monelos
03/08/2009 | Administración LocalMunicipal
Ordes
Cesión gratuíta de ben patrimonial

EDICTO O Pleno Corporativo Municipal en sesión ordinaria, de data 28 de xullo de 2009, acordou iniciar expediente de cesión gratuíta á Dirección Xeral da Garda Civil do ben patrimonial propiedade deste Concello (finca rexistral nº 22734, tomo 865, libro 216, folio 218, alta 1), situación: proxecto reparcelación UE13, Ordes, superficie 1.169,00 m2, para a construción dun novo acuartelamento en Ordes. De conformidade co establecido no art.110.1. f do R. D. 1372/1986, de 13 de xuño, ábrese un trámite de información pública, por prazo de quince días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as alegacións que estimen oportunas. Ordes, 29 de xuño de 2009 O Alcalde-Presidente Manuel Regos Boquete
03/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 274/2009

Acordo do 1 de xullo de 2009, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica que se cita (expediente IN407A 274/2009). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. S. Vilaboa, n.° 65. Situación: concello de Culleredo. Características técnicas: Liña eléctrica de media tensión subterránea a 15/20 kV, cunha lonxitude de 0,210 km, coa orixe en empalmes a realizar na L. M. T. S. SMC-705, tramo entre o C. T. Vilaboa, n.° 44 e o C. T. Praza do Souto, condutor tipo RHZ1 12/20 kV 3(1x240) Al, e final no C. T. S. avda. de Vilaboa, n.° 65 proxectado. Centro de transformación non prefabricado, cunha potencia de 400 kVA e relación de transformación de 15.000/400-230 V. Concello de Culleredo. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 1 de xullo de 2009. Tristana Moraleja Gómez Xefa territorial da Coruña
03/08/2009 | Administración LocalMunicipal
Curtis
Licenza de actividade

Neste Concello estase tramitando o expediente correspondente á obtención de licenza de apertura da seguinte actividade: Carpinteiría de madeira. Situación: avenida de Lugo, n.º 8-baixo. Teixeiro. Solicitante: Iván Ares Sánchez. Faise público co fin de que quen se considere afectado pola actividade poida examinalo e deducir, no seu caso, as alegacións ou observacións que teña por conveniente durante o prazo de 10 días, a contar dende o seguinte á inserción deste edicto no BOP. Curtis, Teixeiro, 21 de xullo de 2009. O alcalde Javier Francisco Caínzos Vázquez
03/08/2009 | Administración LocalMunicipal
Cabanas
Aprobación inicial modificación taxa polo servizo de axuda no fogar

EDICTO O Pleno da Corporación na sesión extraordinaria realizada o día 25 de xuño de 2009 acordou: 1.º.–Aprobar provisionalmente a modificación do tributo local: taxa polo servizo de axuda no fogar, así como da correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 20 de xullo de 2009. O Alcalde Asdo.: Germán Castrillón Permuy
03/08/2009 | Administración LocalMunicipal
Ames
Contratación do servizo de conservación e mantemento do parque da Peregrina e do paseo fluvial de Bertamiráns (Ames) reservado a centros especiais de emprego

a) Organismo: Concello de Ames b) Dependencia que tramita o expediente: servizo de contratación a) É a contratación do servizo de conservación e mantemento do parque da Peregrina e do paseo fluvial de Bertamiráns (Ames) reservado a centros especiais de emprego. b) División por lotes e número: Non c) Lugar de execución: Concello de Ames. d) Prazo de execución: Un ano de execución, poidéndose prorrogar por outra anualidade máis. a) Tramitación: ordinaria. b) Procedemento: aberto. c) Forma: varios criterios de adxudicación.4.- Orzamento base de licitación: Establécese un orzamento de 2,40 €/m2 de superficie total. Valor estimado do contrato, sen incluír o IVE: 108.000,00 € IVE: 17.280,00 € 5.- Garantía provisional: Non se esixe a) Entidade: Concello de Ames. b) Domicilio: praza do Concello s/n- Bertamiráns c) Localidade e código postal: Ames ( A Coruña) 15.220 d) Teléfono: 981 883002 e) Telefax: 981883925 f) Data límite de obtención de documentos e información: ata á data de finalización de presentación de proposicións. Presentación de ofertas: Os licitadores poderán presentar as proposicións no rexistro xeral do Concello de Ames, ata as 14:00 horas no prazo de 15 días naturais contados a partir do día seguinte ó da derradeira publicación do anuncio de licitación no Boletín Oficial da Provincia ou no Diario Oficial de Galicia. a) Documentación a presentar: A sinalada no prego de cláusulas administrativas particulares. b) Lugar de presentación: Rexistro do Concello de Ames.1. Entidade: Concello de Ames 2. Domicilio: Praza do Concello s/n-Bertamiráns.3. Localidade e código postal: Ames (A Coruña) 15.220 c) Admisión de variantes (concurso): non se admiten. a) Entidade: Concello. b) Domicilio: Praza do Concello s/n – Bertamiráns c) Localidade: Ames. d) Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gasto de anuncios. Importe máximo: 1500 € 10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org.Ames a 27 de xullo de 2009, O alcalde Carlos A. Fernández Castro
03/08/2009 | Administración LocalMunicipal
Camariñas
Decreto de delegación de funcións da Alcaldía

ANUNCIO Decreto de delegación de funcións da Alcaldía. En data de 21 de xullo de 2009, o serñor Alcalde-Presidente deste Concello procedeu a ditar a resolución que a continuación se transcribe literalmente: “DECRETO. Por ter que ausentarme da Alcaldía o día 22 de xullo de 2009, e de conformidade co disposto no artigo 23.3 da Lei 7/1985, de 2 de abril, reguladora das bases de Réxime local; no artigo 63 da Lei 5/1997, do 22 de xullo, de Administración local de Galicia; e no artigo 47 do Real decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades locais, DISPOÑO: PRIMEIRO. Delegar as funcións da Alcaldía durante o citado día 22 de xullo de 2009 na 1ª Tenente de Alcalde, Dª Sandra Ínsua Rial. No suposto de producirse a vacante, ausencia ou enfermidade do anteriormente indicado, as referidas funcións pasarían automáticamente ós demáis Tenentes de Alcalde, segundo a orde de nomeamento. No suposto que o abaixo firmante Alcalde se reincorporase ás súas funcións antes de ter transcorrido o período expresado no apartado núm 1 da parte resolutiva de este Decreto, a presente delegación quedaría automáticamente revocada. SEGUNDO. Notificar a presente Resolución á interesada, procedéndose a súa publicación no Taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre, Mándao e asínao o Sr. AlcaldePresidente, en Camariñas, a 21 de xullo de 2009”. Camariñas, 21 de xullo de 2009 O Alcalde Asdo.: Manuel Valeriano Alonso de León
03/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 279/2009

Acordo do 2 de xullo de 2009, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica que se cita (expediente IN407A 279/2009). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministraciión e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: recuamento L. M. T., C. S. Parque Empresarial de Coirós. Situación: concello de Coirós. Características técnicas: Liña eléctrica de media tensión subterránea a 15/20 kV, cunha lonxitude de 2,105 km, coa orixe nos empalmes a realizar na L. M. T. S BEG-707, alimentación a Parque Empresarial de Coirós (expediente 261/00) e final na L. M. T. S. BEG-707, tramo entre C. T. polígono de Coirós n.° 1 e C. S. Carpintería Neira Seoane, en condutor RHZ1-2o112/20 kV 3(1x240) mm 2 Al. Liña eléctrica de media tensión subterránea a 15/20 kV, cunha lonxitude de 0,080 km, coa orixe no C. S. Prefabricados Coirós (proxectado) e final nos empalmes a realizar na L. M. T. BEG-707 tramo a derivada C. T. Prefabricados Coirós. Centro de seccionamento tipo manobra exterior 3L. Concello de Coirós. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 2 de xullo de 2009. Tristana Moraleja Gómez Xefa territorial da Coruña
24/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 331/2009

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: L. M. T. S., C. T. C. urbanización O Rial. Situación: concello de Brión. Características Técnicas: Liña eléctrica de media tensión subterránea a 20 kV, cunha lonxitude de 0,52 km, coa orixe no apoio de formigón da derivación L. M. T. A. a C. T. Portanxil-Soutullos, entre o C. T. Vilanova e o C. T. Carballido, condutor tipo RHZ1 12/20 kV 3(1x240) Al, e final no C. T. proxectado. Centro de transformación non prefabricado, cunha potencia de 160 kVA e relación de transformación de 20.000/400-230 V. Concello de Brión. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 29 de xullo de 2009 Tristana Moraleja Gómez Xefa territorial da Coruña
24/08/2009 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación da delegación das competencias tributarias do Concello de Betanzos

O Pleno desta Corporación, na sesión ordinaria celebrada o día 31 de xullo de 2009, adoptou, entre outros, o seguinte acordo: “20.- ACEPTACIÓN DA AMPLIACIÓN DA DELEGACIÓN DAS COMPETENCIAS TRIBUTARIAS DO CONCELLO DE BETANZOS. Aceptar a ampliación de competencias delegadas en materia tributaria acordada polo Concello de Betanzos en relación coa seguinte materia: • Xestión, inspección e recadación voluntaria e executiva do imposto sobre o incremento do valor dos terreos de natureza urbana. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos desde o día en que se publique este acordo no Boletín Oficial da Provincia conforme ao establecido no artigo 7 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 19 de agosto de 2009 O presidente en funcións A secretaria accidental Pablo Villamar Díaz Mª Amparo C. Taboada Gil
24/08/2009 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
09059-OE. Resolución do 14/08/2009 de nomeamento de funcionaria de carreira

RESOLUCIÓN DO 14/08/2009, POLA QUE SE NOMEA FUNCIONARIA DE CARREIRA PARA UNHA PRAZA CONVOCADA NO BOLETÍN OFICIAL DA PROVINCIA NÚMERO 70, DO 27/03/2009. De conformidade coa proposta do Tribunal cualificador do proceso selectivo para o acceso por promoción interna, convocado no Boletín Oficial da Provincia número 70, do 27/03/2009, para cubrir unha praza de Inspector/a de Tributos Locais, e de conformidade coa lexislación vixente, nomear á aspirante que deseguido se relaciona, para cubrir a dita praza: Praza: Inspector/a de Tributos Locais Grupo: A Subgrupo: A1 Escala: Administración Especial Subescala: Técnica Clase: Técnicos Superiores Apelidos e nome: Souto Zas, Isabel María. A referida aspirante terá que tomar posesión da praza dentro do prazo sinalado na Convocatoria. Contra a presente resolución, que pon fin á vía administrativa, poderase interpoñer recurso potestativo de reposición ante a Presidencia desta Deputación, nos termos e prazos sinalados na Lei 30/1992, do Réxime Xurídico das Administracións Públicas e do Procedemento Administrativo Común; ou directamente recurso contencioso-administrativo nos termos e prazos sinalados na Lei 29/1998, reguladora da Xurisdicción Contencioso-Administrativa. A Coruña, 14 de agosto de 2009 O Presidente A Secretaria Actal. Asdo. Salvador Fernández Moreda Asdo. Mª Amparo C. Taboada Gil
24/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 593/2008

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: anexo I ao proxecto L. M. T. S., C. T. C. r/Constitución, 82. Situación: concello de Cariño. Características Técnicas: Liña de media tensión subterránea a 20 kV, cunha lonxitude de 0,230 km, coa orixe e final na L. M. T. MEA-816 (L. M. T. Cariño-Cog. Modesto Carrodeagua). Entre os CC. TT. Queimada e Laguna, condutor tipo RHZ1 12/20 kV 3(1x240) Al. Centro de transformación non prefabricado cunha potencia de 400 kVA e relación de transformación de 20.000/400-230 V. Concello de Cariño. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este departamento territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 29 de xullo de 2009 Tristana Moraleja Gómez Xefa territorial da Coruña
24/08/2009 | Administración LocalMunicipal
Narón
Secretaría
Anuncio de licitación do servizo de “Mantemento e conservación das zonas verdes do Concello de Narón”

Contratación ANUNCIO DE LICITACIÓN DE SERVIZOS Por medio do presente anuncio efectúase convocatoria do procedemento aberto, oferta economicamente máis vantaxosa, con varios criterio de adxudicación, para a adxudicación do contrato do servizo de “MANTEMENTO E CONSERVACIÓN DAS ZONAS VERDES DO CONCELLO DE NARÓN”, conforme aos seguintes datos: 1. Entidade adxudicadora. a) Organismo: Concello de Narón b) Dependencia que tramita o expediente: Servizos Externos c) Número de expediente: SE-67/09 2. Obxecto do contrato. a) Descrición do obxecto: “MANTEMENTO E CONSERVACIÓN DAS ZONAS VERDES DO CONCELLO DE NARÓN” b) Lugar de execución: Termo municipal de Narón c) Prazo de execución: 24 meses 3. Tramitación e procedemento. a) Tramitación: Ordinaria b) Procedemento: Aberto 4. Presuposto base de licitación. Importe total:1.080.006,90 euros e 174.241,10 euros correspondentes ao IVE Ano 2009: 181.501,15 euros e 29.040,18 euros do IVE Ano 2010: 544.503,45 euros e 87.120,55 euros do IVE Ano 2011: 363.002,30 euros e 58.080,37 euros do IVE 5. Garantía provisional: 32.400,21 euros, (3% do orzamento base de licitación) 6. Obtención de documentación e información. a) Entidade: Concello de Narón b) Domicilio: Praza de Galicia s/n c) Localidade e código postal: 15570 Narón d) Teléfono: 981337700 e) Telefax:981388044 f) Data límite de obtención de documentos e información: Ata o remate do prazo para a presentación de ofertas.7. Requisitos específicos do contratista. Clasificación esixida: Grupo O Subgrupo 6 Categoría c 8. Criterio de Valoración das Ofertas: Para a valoración das proposicións e a determinación da oferta economicamente máis vantaxosa atenderanse os seguintes criterios: - Oferta económica 40 ptos. - Medios persoais a empregar 10 ptos. - Proxecto, organización e planificación do servizo 25 puntos - Calidade do cadro de persoal 15 puntos - Melloraras propostas polo licitador non contempladas nos pregos e sen custe económico para a administración 10 puntos 9. Presentación das ofertas. a) Data límite de presentación: Ata as 13 horas do día décimo quinto natural seguinte ó da publicación do presente anuncio. Se o prazo concluíse en sábado ou festivo prorrogarase ata o día seguinte hábil. b) Documentación a presentar: A indicada nos pregos. c) Lugar de presentación: 1. Entidade: Concello de Narón 2. Domicilio: Praza de Galicia 1 3. Localidade e código postal: Narón 15570 10. Apertura das ofertas. a) Entidade: Concello de Narón b) Domicilio: Praza de Galicia,1 c) Localidade: Narón d) Data: Publicarase no Perfil do Contratante e no Taboleiro de anuncios do Concello o día e hora na que se procederá a apertura das ofertas económicas e) Hora: 13 horas 11. Gastos de anuncios.800 euros 12. Perfil de contratante onde figuren as informacións relativas á convocatoria e onde poden obterse os Pregos: www.naron.es.En Narón, 31 de xullo de 2009. O Alcalde, José M. Blanco Suárez
24/08/2009 | Administración LocalMunicipal
Mugardos
Información pública. Licenza de actividade para apertura de restaurante en Avda. do Mar nº 40.

EDICTO Solicitude licenza municipal Expte. núm.: 3/2008-ac Téndose solicitado desta Alcaldía por D. WALTER OSWALDO RAMZI BERKANI FLOMESTA, licenza municipal de actividade para apertura e funcionamento de “RESTAURANTE”, a emprazar na Avda. do Mar nº 40, e cumprindo o disposto polo apartado a), do número 2, do artigo 30 do Regulamento de actividades molestas, insalubres nocivas e perigosas, do 30 de novembro de 1961, sométese a información pública polo período de dez (10) días hábiles, co fin de que durante este –empezarase a contar dende o día seguinte ao da inserción do presente edicto no Boletín Oficial da Provincia- poida examinarse o expediente, no departamento de urbanismo deste Concello, polas persoas que dalgún xeito se consideren afectadas pola actividade que se pretende instalar e formular por escrito as reclamacións ou as observacións que estimen oportunas. Mugardos, 14 de agosto de 2009. O ALCALDE ACCTAL., ASDO) JOSÉ A. BOUZA REY
24/08/2009 | Administración LocalMunicipal
Arteixo
Inicio do prazo de información pública. Expediente 85/07 AC. Solicita licenza de apertura para unha actividade adicada a salón-cíber locutorio, sito na rúa Médico Amenedo Casabella, número 10-baixo, Arteixo

EDICTO Solicitado desta Alcaldía pola entidade mercantil 366 SINTRA, S. L. licencia municipal para a instalación, apertura e funcionamento dunha actividade adicada a SALON — CIBER LOCUTORIO sito na rúa Médico Amenedo Casabella, nº 10, baixo, Arteixo, cumprindo o disposto polo apartado a), do número 2, do artigo 30 do Regulamento de Actividades Molestas, Insalubres, Nocivas e Perigosas de 30 de novembro de 1.961, se somete a información pública por período de dez días hábiles, a fin de que durante o mesmo —que empezará a constarse dende o día seguinte ó da inserción do presente edicto no Boletín Oficial da Provincia- poida examinarse o expediente, na Secretaría deste Concello, polas persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. ARTEIXO, 7 de maio de 2009 A ALCALDESA Por delegación, Decreto 2301/07 Asdo. José Luis Rama Rodríguez Segundo Tenente de Alcalde CONCELLEIRO DE URBANISMO
24/08/2009 | Administración LocalMunicipal
Narón
Secretaría
Anuncio de aprobación inicial do proxecto técnico das obras “urbanización do entronque da travesía da torre”

CONCELLO DE NARÓN ANUNCIO Pola Xunta de Goberno Local de data 23 de xullo de 2009 aprobouse inicialmente o Proxecto técnico das obras de “Urbanización do entronque da travesía da Torre”, redactado polo arquitecto Técnico D. Alexis Jesus Arturo Luis Hammi Kuijper. En cumprimento do que dispón o artigo 110.4 da Lei 9/2002, de ordenación urbanística e protección do medio rural de Galicia, o expediente sométese a información pública durante o prazo de vinte días, contados a partir do día seguinte ó da publicación deste anuncio no BOP, insertándose logo nun xornal da Provincia, así como no taboleiro de edictos do Concello. Durante este prazo os interesados poderán consultar o expediente no Departamento de Contratación do Concello e formular por escrito as alegacións que xulguen oportunas. Narón, 3 de agosto de 2009 O ALCALDE Asdo. José M. Blanco Suárez
24/08/2009 | Administración LocalMunicipal
Coristanco
Baixa por inclusión indebida no padrón municipal de habitantes

ANUNCIO Mediante resolución da alcaldía de data 22 de xullo de 2009, unha vez recibido o informe favorable do Consello Provincial de Empadroamento, ordenouse a baixa por inclusión indebida no padrón municipal de habitantes das persoas que se relacionan a continuación por incumprir a lexislación vixente no que establece o art.54 do Regulamento de poboación e demarcación territorial das entidades locais, por non residir neste concello: - Dona AMPARO ROSARIO PECONDON BUTUZA - Don GEORGE CHARLES PUIGGENE MENCHI - Dona ADELA TERESA GRAMAJE SAHAGUN - Don REX COBEÑAS RESINA - Don KLAUS DIETER PESCADOR HARDER - Don DANILO JAVIER GHARIB GOMEZ CHACON DURAHO O que se lle notifica ós interesados por medio deste anuncio, de acordo co disposto no art.59.5 da Lei 30/1992, de 26 de novembro, comunicándolle que contra a referida resolución, que pon fin á vía administrativa, poderá interpoñer directamente o recurso contencioso-administrativo no Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, reguladora da xurisdicción contencioso-administrativa, durante o prazo de dous meses, contados a partir do día seguinte ó da publicación do presente escrito. Igualmente, e con carácter potestativo, poderá interpoñer, diante do mesmo órgano que dictou esta resolución, recurso de reposición no prazo de un mes, contado a partir do seguinte ó da referida notificación, sen poder simultanear ámbolos dous, conforme se dispón nos arts.116 e 117 da Lei 30/1992, do 26 de novembro, de Réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderá utilizar calquera outro recurso que estime pertinente e/ou exercer as accións que procedan perante a xurisdición competente. Coristanco, 28 de xullo de 2009 O alcalde Asdo.: Antonio Pensado Plágaro
24/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 204/2009

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: L. M. T. S. a C. S. Alcalde Francisco Vázquez. Situación: concello da Coruña. Características Técnicas: Liña eléctrica de media tensión subterránea, a 15 kV, cunha lonxitude de 165 m, coa orixe na L. M. T. S. EPU-709 “Matadoiro” ao C. S. Concello da Coruña e final en unha cela do C. S. Concello da Coruña, en condutor tipo RHZ1-OL 3x1 x240 mm2. Concello da Coruña. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este departamento territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 29 de xullo de 2009 Tristana Moraleja Gómez Xefa territorial da Coruña
24/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Nº de expediente: IN407A 308/2009

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: L. M. T. S., C. T. rúa Doutor Malvar n° 4. Situación: concello de Fene. Características Técnicas: Liña eléctrica de media tensión subterránea a 15/20 kV de 26 m de lonxitude en condutor RHZ1 coa orixe e final na L. M. T. existente entre os CC. TT. Maquieira e Doutor Malbar expediente 119/04, pasando polo novo C. T. tipo subterráneo de 250 kVA en r/Doutor Malvar n° 4. Concello de Fene. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 28 de xullo de 2009 Tristana Moraleja Gómez Xefa territorial da Coruña
21/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente 419/2008)

Resolución do 27 de xullo de 2009 do Departamento Territorial de A Coruña, pola que se anuncia o levantamento das actas previas á ocupación de bens e dereitos afectados por instalacións eléctricas.(Expte.: 419/2008)-L. M. T., C. T., R. B. T., Campos-Muíño (Zas). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 20 kV., de 611 m. de lonxitude, coa orixe no apoio n° 4 da derivada ao C. T. Pena Padreiro e final no centro de transformación a instalar no lugar de Campos, no termo municipal de Zas, (expte. n° 419/2008) por resolución deste Departamento Territorial de data 31 de marzo de 2009, a favor da entidade beneficiaria “ELECTRA DEL JALLAS, S. A.” con enderezo na Pza. Constitución, n° 17, 15270- CEE (A Coruña). Este Departamento Territorial acorda sinala-lo día 1 de outubro de 2009 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Zas, deducida da que se someteu a información pública no DOG, BOP e no xornal “El Correo Gallego” de datas 24/11/08, 4/11/08 e 23/10/08, respectivamente, acto ó que deberán concorrer os propietarios propostos das fincas afectadas, ós que se lles practicará notificación individual sinalandoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente ós efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ó Ministerio Fiscal as dilixencias que se produzan destes, de conformidade con artigo 5 ° da citada Lei de Expropiación Forzosa. A Coruña, 27 de xullo de 2009 A XEFA TERRITORIAL, Tristana Moraleja Gómez.